*A határozat elfogadásához egyszerű többség szükséges!*

**ELŐTERJESZTÉS**

**6. számú napirendi ponthoz**

**Cikó Község Önkormányzat Képviselő - testületének**

**2016. december 7. napján** **tartandó**

**testületi ülésére**

**A Bonyhádi Család - és Gyermekjóléti Központ létrehozásával kapcsolatos határozatok visszavonása**

**Előterjesztő és előadó: Haures Csaba polgármester**

**Az előterjesztést készítette: Bakó Józsefné jegyző**

**A törvényességi ellenőrzést végezte: Dr. Tölgyesi Márk aljegyző**

Tisztelt Képviselő-testület!

Az Országgyűlés megtárgyalja az egyes szociális és gyermekvédelmi tárgyú törvények módosításáról szóló T/12720 számú törvényjavaslatot, amely hatályon kívül helyezi a gyermekek védelméről és gyámügyi igazgatásról szóló 1997. évi XXI. törvény (továbbiakban: Gyvt.) 40/A. § (3) bekezdésének azon módosítását, amely rögzítette, hogy 2017.01.01. napjától a gyermekjóléti központ fenntartója kizárólag a járásszékhely település önkormányzata lehet.

A törvénymódosítási javaslat továbbra is biztosítja a társulás keretében történő feladatellátást. Ennek értelmében a Család-és Gyermekjóléti Központ és a Család- és Gyermekjóléti Szolgálat a Bonyhádi Gondozási Központ keretében, önálló szakmai egységként továbbra is működtethető.

Kérem a Tisztelt Képviselő-testületet a határozati javaslatban foglaltak támogatására.

**Határozati javaslat**

1. javaslat:

/2016.(XII.7.) képviselő-testületi határozat

a VÖT társulási megállapodás módosításának visszavonásáról

Cikó Község Önkormányzatának Képviselő-testülete a Család-és Gyermekjóléti Központ, valamint a Család-és Gyermekjóléti Szolgálat a Bonyhádi Gondozási Központból 2017. január 1. napjával történő kiválása miatt, a Völgységi Önkormányzatok Társulása társulási megállapodása módosításáról szóló 111/2016.(X.26.) számúhatározatát visszavonja.

Határidő: azonnal

Felelős: Haures Csaba polgármester

Bakó Józsefné jegyző – a határozati kivonat VÖT számára történő megküldéséért

Határozattal értesítve: Völgységi Önkormányzatok Társulása

1. javaslat:

/2016.(XII.7.) képviselő-testületi határozat

a Bonyhádi Gondozási Központtal kapcsolatos döntés visszavonásáról

Cikó Község Önkormányzatának Képviselő-testülete a Bonyhádi Gondozási Központ módosító okiratáról és a módosításokkal egységes szerkezetű alapító okiratáról szóló 112/2016.(X.26.) számú határozatát visszavonja.

Határidő: azonnal

Felelős: Haures Csaba polgármester

Bakó Józsefné jegyző – a határozati kivonat VÖT számára történő megküldéséért

Határozattal értesítve: Völgységi Önkormányzatok Társulása

Cikó, 2016. december 1.

 Haures Csaba sk.

 polgármester